
for
Vik Båtforening (VBF)

Fastsatt av årsmøte den 28.03.2026

1. Generelt 
Alle medlemmer skal sette seg inn i vedtekter og reglement for Vik Båtforening og følge disse.
 
2. Administrative bestemmelser 
Administrasjon av regler og vedtekter håndheves av styret. Tildeling av båtplass(er) håndteres av styret ved leder og nestleder.
Med tildeling menes også intern flytting, samordning og endring av plasser samt inn- og utmelding. 
For å få plass, innbetales et innskudd ihht. de til enhver tid gjeldende priser fastsatt av årsmøtet. 
Dersom innskudd ved tildeling av båtplass ikke er innbetalt innen 2 mnd. etter innbetalingsfrist, kan ledig båtplass tildeles på nytt. 

3. Omsetning av båtplasser 
All omsetning og administrering av båtplasser skal skje gjennom styret for VBF ved leder og nestleder. Alle tildelinger/endringer av båtplass(er) protokollføres.

Medlemmer har fortrinnsrett til ledige båtplasser. Ansiennitet skal legges til grunn dersom flere medlemmer melder interesse for ledig plass. 

Medlemmer som trenger større – eller mindre båtplass må melde inn faktisk behov for dette til styret i VBF ved leder/nestleder. 
Medlemmer skal ha fortrinn på utvidet plass før ny hel båtplass kan tildeles. Medlemmer som tidligere har avgitt plass skal ha førsteprioritet. 
Medlemmer kan ikke forvente å få utvidet bredden på båtplassen før det blir ledig plass.

Alle båtplasser tildeles, eventuelt beordres flyttet internt, av styret ved leder og nestleder. 

Styret ved leder og nestleder kan redusere bredden på en båtplass ned til et medlems faktiske behov for plass

Leietaker skal orientere styret dersom en har kjennskap til at båtplassen ikke vil bli brukt over en lengre periode i båtsesongen. Styret ved leder og nestleder kan deretter leie ut plassen i samråd med leietaker. Videre leie faktureres etter fastsatt takst, og leietaker og VBF beholder halvparten hver.
Privat fremleie/utlån av båtplass er ikke tillatt.
Ved utvidelse, innskrenkning, leie eller avvikling av båtplass legges de til enhver tid gjeldene regler og priser til grunn for beregningen. 

Dersom et medlems båt ligger ubrukt et helt kalenderår, kan styret skriftlig gi varsel til eier om å kreve båten fjernet. Eier beholder sitt medlemskap i VBF, men båtplassen blir da åpen for tildeling til ny leietaker.


4. Innskudd 
Innskudd er å betrakte som et rentefritt lån til utbygging av anleggene til foreningen. 
Innskudd gir bruksrett, men ikke eiendoms- eller fri disposisjonsrett til disse. 
Innskuddets størrelse fastsettes av årsmøtet og skal avstemme investeringskostnadene av anleggene. Innskuddets størrelse fastsettes slik at det betales pr 30 cm godkjent båtplass. Pris pr 30 cm fastsettes av årlige årsmøter. 
Samme beregningsgrunnlag benyttes ved utvidelse – eller innskrenkning av båtplass. 

Innbetalt innskudd uten renter eller annen verdistigning tilbakebetales ved oppsigelse av båtplass. Tilbakebetaling kan ikke garanteres før båtplassen er videresolgt.

Eldre båtplasser hvor innskuddets størrelse ikke ble beregnet etter regler pr. 30 cm godtgjøres med kr. 18000.- ved oppsigelse av plassen.

5. Orden og trivsel 
Det påhviler hver enkelt båteier å holde orden og renslighet på og ved de flytende anlegg, og på tilstøtende landanlegg. 
Det er ikke anledning til å benytte de flytende anlegg til opplag av prammer eller andre gjenstander. Alle brukere skal sørge for ro og orden i anlegget og at det arbeides for et godt miljø og kameratslig forhold i havna. 

All sløying av fisk skal kun gjøres på godkjent plass. 

6. Båteiers ansvar 
Båtforeningen fraskriver seg ethvert ansvar for hærverk, tyveri av eller fra båter i anlegget. 

Båtforeningen har ikke ansvar for eventuelle personskader i forbindelse med bruk av foreningens anlegg eller på tilstøtende anlegg. 

Det skal ikke lagres løse gjenstander på brygga. Båteier er ansvarlig for løse gjenstander som er midlertidig lagret ut over båtplass. 

Båten eller utstyr på båt skal ikke stikke mer enn 25 cm inn over kant på brygga. 

Alle båter skal ha fjærende element i fortøyninger for å skåne anlegget. 

Båteier er selv ansvarlig for å holde flyteelementene på egen båtplass fri for groe. 

I vinterhalvåret og dersom båtplass blir stående tom, skal bom/gangbane på ytre ende knyttes sammen. Det skal også benyttes springtamper. 

Strøm
Alle som har behov for tilgang på strøm til egen båt i perioden 1. september – 30. april skal søke styret i VBF om dette. Styret vil etter søknad tildele godkjent strømuttak og leie ut strømmåler. Faktisk forbruk inkl. leie av strømmåler faktureres i henhold til pris bestemt av årsmøtet. Avregning skjer årlig med frist 15.mai.






7. Overdragelse av medlemskap
Båtplass kan overdras til ektefelle og barn etter at vanlig kontrakt for båtplass er signert. 

8. Dugnad 
Arbeidsoppgaver som skal utføres på dugnad settes opp av styret.

Løpende oppgaver slike som ukentlig spyling av bølgedemper i sommerhalvåret og ukentlig helårlig ettersyn av brygger (sjekke tau/festeanordninger/båter m.m.) settes opp som turnus hvor alle medlemmer må delta. 

Turnus for ett år av gangen sendes ut av styret. Innbyrdes bytting foretas dersom tidspunkt ikke passer. 

Årlige punktoppgaver som vil variere fra år til år vil komme i tillegg til ovennevnte turnus (f.eks. Kystdagene).

Styret utnevner dugnadskomiteer knyttet til punktoppgaver hver sesong. Hver komité får tildelt konkrete oppdrag. Hver komite har en leder som er ansvarlig for at pålagte oppgaver blir utført. 

Styret står ansvarlig for at dugnadene blir gjennomført og skal legge til rette for at nødvendig materiell og utstyr forefinnes.     

[bookmark: _Hlk96849283]Medlemmer som er funksjonshemmet kan kun pålegges dugnadsarbeid som står i forhold til funksjonshemming. Styrearbeid inngår i dugnadsinnsatsen.

Alle medlemmer melder inn egne dugnadstimer på egen APP, eller annen måte som blir etablert.

